ശബരിമല റോഡ് നിര്മ്മാണം വിലയിരുത്താന് ഇന്ന് ഉന്നതതല യോഗം പത്തനംതിട്ട : ശബരിമല റോഡുകളുടെ നിര്മ്മാണം വിലയിരുത്താനും കാലവര്ഷക്കെടുതിയില് ശബരിമല റോഡുകള്ക്കുണ്ടായ തകര്ച്ച ചര്ച്ച ചെയ്യാനും പൊതുമരാമത്ത് മന്ത്രി പി.എ. മുഹമ്മദ് റിയാസ് വിളിച്ചു ചേര്ത്ത ഉന്നതതലയോഗം ഇന്ന് ഉച്ചയ്ക്ക് 3ന് പത്തനംതിട്ടയില് നടക്കും. മന്ത്രി വീണാ ജോര്ജ്, ഡപ്യൂട്ടി സ്പീക്കര് ചിറ്റയം ഗോപകുമാര്, എം.എല്.എമാര്, പത്തനംതിട്ട, കോട്ടയം, ഇടുക്കി ജില്ലാ കളക്ടര്മാര്, ഉദ്യോഗസ്ഥര് തുടങ്ങിയവര് പങ്കെടുക്കും. കാലവര്ഷക്കെടുതി മൂലം ശബരിമല റോഡുകള്ക്ക് ഉണ്ടായ നാശനഷ്ടവും ശബരിമല റോഡുകളുടെ പ്രവൃത്തി നിര്മാണപുരോഗതിയും പരിശോധിച്ച ഉന്നതതല സംഘത്തിന്റെ വിലയിരുത്തലും യോഗത്തില് ചര്ച്ചയാകും. പൊതുമരാമത്ത് വകുപ്പ് ഡപ്യൂട്ടി സെക്രട്ടറി ശ്രീറാം സാംബശിവറാവുവിന്റെ നേതൃത്വത്തിലുള്ള ടീമാണ് റോഡ് നിര്മാണം വിലയിരുത്തിയത്.